 Madaxweyne, qodobadan kor ku xusan awgood, waxaa muuqata in heshiis kasta oo lagu wareejiyey Haamaha Shidaalka ee Berbera inuu ahaa sharci darro, isla markaana aanu ahayn mid dani ugu jirtay qaranka Somaliland, sidaas awgeed, haddii madaxweyne aad fulinayso ballaantii codbixiyayaasha, isla markaana ay dhab ahayd ballanqaadyadaadi, waxaa shacabkaaga caddaalada jeceli kaa codsanayaa inaad guddi xaqiiqo raadina u saarto heshiiska haamaha shidaalka ee Berbera isla markaana dib loogu soo celiyo gacanta dawladda, haddii ay kugu adag tahay tallaabadaasi, waxaa habboon in dib loo eego heshiiska, isla markaana maamulka haamaha shidaalka loo wareejiyo cid dhex u noqon karta shirkadaha tartanku ka dhexeeyo, waayo suuro gal maaha in shirkado tartamaya la isugu dhiibo maamulka. 